CELEX: 62015CN0536
Language: el
Date: 2015-10-13 00:00:00
Title: Υπόθεση C-536/15: Αίτηση προδικαστικής αποφάσεως την οποία υπέβαλε το College van Beroep voor het Bedrijfsleven (Κάτω Χώρες) στις 13 Οκτωβρίου 2015 — Tele2 (Netherlands) BV κ.λπ. κατά Autoriteit Consument en Markt (ACM), έτερος διάδικος: European Directory Assistance NV

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/7
            
         Αίτηση προδικαστικής αποφάσεως την οποία υπέβαλε το College van Beroep voor het Bedrijfsleven (Κάτω Χώρες) στις 13 Οκτωβρίου 2015 — Tele2 (Netherlands) BV κ.λπ. κατά Autoriteit Consument en Markt (ACM), έτερος διάδικος: European Directory Assistance NV
   (Υπόθεση C-536/15)
   (2016/C 027/09)
   Γλώσσα διαδικασίας: η ολλανδική
   
      Αιτούν δικαστήριο
   
   College van Beroep voor het Bedrijfsleven
   
      Διάδικοι στην υπόθεση της κύριας δίκης
   
   
      Προσφεύγουσες: Tele2 (Netherlands) BV, Ziggo BV, Vodafone Libertel BV
   
      κατά
   
   
      Καθής: Autoriteit Consument en Markt (ACM)
   
      Έτερος διάδικος: European Directory Assistance NV
   
      Προδικαστικά ερωτήματα
   
   
               1)
            
            
               Πρέπει το άρθρο 25, παράγραφος 2, της οδηγίας 2002/22/ΕΚ (1) να ερμηνευθεί υπό την έννοια ότι ως αίτημα νοείται επίσης αίτηση εγκατεστημένης σε άλλο κράτος μέλος επιχειρήσεως η οποία ζητεί πληροφορίες για τις ανάγκες διαθέσιμων στο κοινό τηλεφωνικών υπηρεσιών πληροφοριών καταλόγου και διαθέσιμων στο κοινό υπηρεσιών τηλεφωνικών καταλόγων, παρεχόμενων εντός αυτού του κράτους μέλους και/ή εντός άλλων κρατών μελών;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: μήπως η αρχή της απαγορεύσεως των δυσμενών διακρίσεων δίνει στον πάροχο ο οποίος χορηγεί τηλεφωνικούς αριθμούς, και ο οποίος, δυνάμει εθνικής ρυθμίσεως, οφείλει να ζητεί από τον συνδρομητή συγκατάθεση για την καταχώριση σε τυποποιημένο τηλεφωνικό κατάλογο και σε τυποποιημένες τηλεφωνικές υπηρεσίες πληροφοριών καταλόγου, τη δυνατότητα να προβεί, στην αίτηση συγκαταθέσεως, σε διαφοροποίηση αναλόγως του κράτους μέλους εντός του οποίου η επιχείρηση, που ζητεί τις πληροφορίες κατά την έννοια του άρθρου 25, παράγραφος 2, της οδηγίας 2002/22/ΕΚ, παρέχει τον τηλεφωνικό κατάλογο και την τηλεφωνική υπηρεσία πληροφοριών καταλόγου;
            
         
      (1)  Oδηγία 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας) (ΕΕ L 108, σ. 51).